b'\n_START_ARTICLE_\nS\xc3\xbcdalinn (Rakvere)\n_START_PARAGRAPH_\nS\xc3\xbcdalinn on Rakvere linnaosa. Piirkonnas asuvad \xc3\xa4rihooned, kauplused, turg, toitlustusasutused, meelelahutusasutused, pangakontorid, polikliinik, raamatukogu, kohtumaja, bussijaam. Linnaosa j\xc3\xa4\xc3\xa4b C. R. Jakobsoni, Tallinna, V\xc3\xb5idu, Tuleviku t\xc3\xa4navate vahele. Linnaosa vanemaks on Toomas Lumi.\n_START_SECTION_\nAjalugu\n_START_PARAGRAPH_\nRakvere S\xc3\xbcdalinn hakkas v\xc3\xa4lja kujunema 19. sajandi viimastel k\xc3\xbcmnenditel, sest linna peat\xc3\xa4navaks sai raudteejaama poole kulgev Peterburi tee ja Turuplatsi \xc3\xbcle toomine Pikalt t\xc3\xa4navalt praegusele Keskv\xc3\xa4ljakule. 1920. - 30. aastatel nihkus Rakvere keskus Turuplatsist l\xc3\xb5una poole, sest omandati maaseadusega \xc3\xbchenduses kirikum\xc3\xb5isa maad 1919. aastal.\n_START_SECTION_\nOlulisemad objektid\n_START_PARAGRAPH_\nS\xc3\xbcdalinnas vahelduvad modernsed hooned ajalooliste hoonetega. Keskv\xc3\xa4ljak sai modernse ilme 2004. aastast. Keskv\xc3\xa4ljaku \xc3\xa4\xc3\xa4res asub Rakvere pangahoone, mis ehitati 1932-33, selle projekteeris ehitusinsener F. G. Adoff. Keskv\xc3\xa4jaku serval on punastest tellistest kahekorruseline maja, milles Matsoni \xc3\xa4ri. Juhan Matson oli kunagine kaupmees ja ehitas selle maja 1905. aastal. Teises vanas telliskivihoones tegutseb Berliini Trahter. Samal kohal tegutses s\xc3\xb6\xc3\xb6gi- ja joogikoht juba 19. sajandi l\xc3\xb5pus. Siis oli tavaline panna trahteritele mingi kauge paiga nimi. Keskv\xc3\xa4ljaku \xc3\xa4\xc3\xa4rde koonduvad Kroonikeskus, Turukaubamaja, S\xc3\xa4\xc3\xa4stumarket. Laada t\xc3\xa4naval asub medotisti koguduse v\xc3\xa4ike puukirik, t\xc3\xa4nava nurgal purskkaevu park.\n_START_SECTION_\nT\xc3\xa4navaid\n_START_PARAGRAPH_\nS\xc3\xbcdalinna asumis asuvad t\xc3\xa4navad: Lai, Laada, Posti, F. G. Adoffi, L. Koidula, E. Vilde, Veski.'